ዝብል መካትዒ ሓሳብ ክለዓል ምኽንያት ይኸውን። ኣብ ወርሒ ሚያዚያ ኣብ ሱዳንን ኣልጄሪያን ዝተወለዐ ናዕቢ ሃንደበታዊ ለውጢ ፖለቲካ ክመጽእ ገይሩ'ዩ። ፕሬዝደንት ዓብደልዓዚዝ ቡተፍሊቃን ፕሬዝደንት ኦማር ኣልበሽር ብዕልዋ መንግስቲ ካብ ስልጣኖም ተኣልዮም። ቅድሚ ኣዋርሕ፡ እዞም ህዝባዊ ዓመጻት፡ መራሕቲ ካብ ስልጣኖም ቅድሚ ምውራዶም፡ ቢቢሲ ቋንቋ ዓረብ ንዘካየዶ ዳህሳሳዊ መጽናዕቲ ምላሽ ዝሃቡ ሱዳናውያንን ኣልጄሪያውያንን፡ ቁጥዐን ፍርሕን ከም ዘለዎምን ተስፋ ከም ዝቖረጹን'ዩ። መግለጺ ስእሊ, ሳልሕ ኣል-ማንሶሪ፡ መንግስቲ ንህዝቢ ዝህቦ ጠመተ ትሑት ብምኻኑ ከምኡ ዝበሉ ሰባት ስደት ከም ዝመርጹ ይዛረብ ሰለስተ ርብዒ ሱዳናውያን ሃገሮም ኣብ ክንዲ ዲሞክራሲ ናብ ውልቀ ምልኪ ቐረባ ምንባራ እዮም ዝዛረቡ። ክልተ ሲሶ ኣልጄሪያውያን፡ ንመወዳእታ ግዘ ኣብታ ሃገር ዝተኻየደ መረጻ ፍትሓውን ናጻን'ዩ ኢሎም ኣይኣምኑን። ሓደ ርብዒ ካብ ህዝቢ ሱዳን ከምኡ'ውን፡ ሓደ ሲሶ ካብ ኣልጄሪያውያን ኣብ ሃገሮም ሓሳብካ ብናጽነት ናይ ምግላጽ መሰል ከም ዘሎ ይኣምኑ። ሞሮኮ'ኸ?
